**ĮSAKYMAS**

**dėl veiklos ribojimo molėtų „saulutės“ vaikų lopšelio - darželio „zuikučių“ grupėjė nustatymo**

2021 m.  gegužės 14 d. Nr. B6-494

Molėtai

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos žmonių užkrečiamųjų ligų profilaktikos ir kontrolės įstatymo 26 straipsnio 3 dalies 1 punktu, Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. lapkričio 6 d. sprendimo Nr. V-2543 „Dėl ikimokyklinio ir priešmokyklinio ugdymo organizavimo būtinųjų sąlygų“ 3.1 punktu ir atsižvelgdamas į Nacionalinio visuomenės sveikatos centro prie Sveikatos apsaugos ministerijos Utenos departamento Molėtų skyriaus 2021 m. gegužės 14 d. raštą Nr. (9-23 16.1.17 MR) 3-79748 „Dėl siūlymo taikyti infekcijų plitimą ribojantį režimą“:

1. N u s t a t a u Molėtų „Saulutės“ vaikų lopšelio-darželio „Zuikučių“ grupėje nuo 2021 m. gegužės 14 d. iki 2021 m. gegužės 26 d. (įskaitytinai) veiklos ribojimą, dėl to grupės veiklą įstaigoje sustabdyti ir joje mokinių ugdymą organizuoti nuotoliniu būdu.
2. Į p a r e i g o j u 1 punkte nurodytos švietimo įstaigos vadovą:

 2.1. apie šį įsakymą informuoti visus grupės vaikų tėvus (globėjus, rūpintojus);

 2.2. užtikrinti ugdymo įstaigos patalpų dezinfekciją ir vėdinimą teisės aktų nustatyta tvarka.

|  |  |
| --- | --- |
| Administracijos direktorius  | Sigitas Žvinys |